CELEX: 62009CN0182
Language: da
Date: 2009-05-19 00:00:00
Title: Sag C-182/09: Anmodning om præjudiciel afgørelse indgivet af High Court of Justice in Northern Ireland, Queen's Bench Division (Det Forenede Kongerige) den 19. maj 2009 — Seaport (NI) Limited mod Department of the Environment for Northern Ireland

15.8.2009   
            
            
               DA
            
            
               Den Europæiske Unions Tidende
            
            
               C 193/5
            
         Anmodning om præjudiciel afgørelse indgivet af High Court of Justice in Northern Ireland, Queen's Bench Division (Det Forenede Kongerige) den 19. maj 2009 — Seaport (NI) Limited mod Department of the Environment for Northern Ireland
   (Sag C-182/09)
   2009/C 193/05
   Processprog: engelsk
   
      Den forelæggende ret
   
   High Court of Justice in Northern Ireland, Queen's Bench Division
   
      Parter i hovedsagen
   
   
      Sagsøger: Seaport (NI) Limited
   
      Sagsøgt: Department of the Environment for Northern Ireland
   
      Præjudicielle spørgsmål
   
   
               1)
            
            
               Hvad er udstrækningen af en medlemsstats beføjelse i henhold til artikel 13, stk. 3, i direktiv 2001/42/EF om vurdering af bestemte planers og programmers indvirkning på miljøet (1) til at afgøre, at en miljøvurdering af en plan eller et program, i forhold til hvilken eller hvilket den første formelle forberedende retsakt blev udstedt før den 21. juli 2004, ikke er mulig, og hvilke forhold kan de nationale myndigheder fra sag til sag tage i betragtning for at nå frem til en sådan afgørelse?
            
         
               2)
            
            
               Er det muligt for en national myndighed i en medlemsstat, som allerede i 2004 har afgjort, at det er muligt for en plan at opfylde kravene i direktiv 2001/42 (og siden har fastholdt dette også for de nationale domstole), at tage denne afgørelse op til fornyet overvejelse og i november 2007 træffe afgørelse om, at det ikke var muligt for den omhandlede plan at efterkomme direktiv 2001/42?
            
         
               3)
            
            
               Indebærer den i spørgsmål 2 beskrevne beslutningsproces, at der med tilbagevirkende kraft træffes afgørelse om muligheden for at opfylde et krav, og er der i så fald i artikel 13, stk. 3, i direktiv 2001/42 hjemmel for en sådan afgørelse med tilbagevirkende kraft, og i så fald på hvilke betingelser?
            
         
               4)
            
            
               Var de forhold, som den nationale myndighed i den foreliggende sag inddrog, da den den 6. november 2007 traf afgørelse om, at det ikke var muligt at udføre en miljøvurdering af Draft Northern Area Plan, forhold som den i henhold til artikel 13, stk. 3, i direktiv 2001/42 kunne inddrage for at nå frem til en sådan afgørelse?
            
         
      (1)  EFT L 197, s. 30.